Fête nâtionnale

Eune fête nâtionnale est iun des sŷmboles d'un pays ou d'un êtat. Ch'est un jour tch'est mèrtchi par des fêtes, des cérémonnies, ou ofûche de pathades - bein souvent ch'est un jour pouor la Reine quand l's offices d'êtat sont freunmés et quand en génétha nou n'travâle pon.

La date d'eune fête nâtionnale peut êt', s'lon l'pays, eune date împortante dans l'histouaithe du pays: ofûche l'annivèrsaithe d'l'îndépendance (par exempl'ye, ès Êtats Unnis), d'l'adoption d'la constitution (par exempl'ye, la dêcliathâtion d'neutralité en Autriche), d'eune révolution (par exempl'ye, en France); ou la fête du saint patron (par exempl'ye en Irlande); ou l'anniversaithe d'un rouai ou d'eune reine (par exempl'ye, ès Pays Bas).

 Viyiz étout 

 Jour d'la Libéthâtion